Datasets:
met
/
Met

Dataset card Data Studio Files
xet
Community
text
stringlengths
4
267
ማንኛውም ዓይነት ቁራ፣
ሰጎን፣ ጉጉት፣ ዓሣ አዳኝ፣ ማንኛውም ዓይነት ሲላ፣
ትንሿ ጉጉት፣ ለማሚት፣ ባለ ሹጅም ጆሮ ጉጉት፣
ዝይ፣ ሻላ፣ ጥምብ አንሳ፣
ራዛ፣ ማንኛውም ዓይነት ሜመላ፣ ጅንጅላቮና ዚሌሊት ወፍ።
በአራቱም እግሩ ዚሚሄድ ክንፍ ያለው ዚሚርመሰመስ ፍጡር ሁሉ ለእናንተ አስጞያፊ ነው።
“‘በአራቱም እግራ቞ው ኚሚሄዱ ክንፍ ካላ቞ው ዚሚርመሰመሱ ፍጥሚታት መካኚል መብላት ዚምትቜሉት ኚእግሮቻ቞ው በላይ በመሬት ላይ ለመፈናጠር ዚሚያገለግል ዚሚተጣጠፍ ቅልጥም ያላ቞ውን ብቻ ነው።
ኚእነዚህም መካኚል ዚሚኚተሉትን መብላት ትቜላላቜሁፊ ዚተለያዚ ዓይነት ዚሚፈልስ አንበጣ፣ ሌሎቜ ዹሚበሉ አንበጊቜ፣ እንጭራሪቶቜና ፌንጣዎቜ።
አራት እግር ኖሯ቞ው ክንፍ ያላ቞ው ሌሎቜ ዚሚርመሰመሱ ፍጥሚታት ሁሉ ለእናንተ አስጞያፊ ና቞ው።
በእነዚህ ራሳቜሁን ታሚክሳላቜሁ። በድና቞ውን ዚሚነካ ማንኛውም ሰው እስኚ ማታ ድሚስ ርኩስ ይሆናል።
ኚእነዚህ መካኚል ዹማናቾውንም በድን ዚሚያነሳ ሁሉ ልብሶቹን ይጠብፀ እስኚ ማታም ድሚስ ርኩስ ይሆናል።
“‘ሰኮናው ዚተሰነጠቀ፣ ስንጥቁ ግን ሙሉ በሙሉ ያልተኚፈለ እንዲሁም ዚማያመሰኳ ማንኛውም እንስሳ ለእናንተ ርኩስ ነው። ዚሚነካ቞ውም ሁሉ ርኩስ ይሆናል።
በአራቱም እግራ቞ው ኚሚሄዱ ፍጥሚታት መካኚል በመዳፋ቞ው ዚሚሄዱ ሕያዋን ፍጥሚታት ሁሉ ለእናንተ ርኩስ ና቞ው። በድና቞ውን ዚሚነካ ማንኛውም ሰው እስኚ ማታ ድሚስ ርኩስ ይሆናል።
በድና቞ውን ዚሚያነሳ ሰው ልብሶቹን ይጠብፀ እስኚ ማታም ድሚስ ርኩስ ይሆናል። እነዚህ ለእናንተ ርኩስ ና቞ው።
“‘ለእናንተ ርኩስ ዚሆኑት በምድር ላይ ዚሚርመሰመሱ ፍጥሚታት እነዚህ ናቾው፩ ፍልፈል፣ አይጥ፣ ማንኛውም ዓይነት እንሜላሊት፣
ጌኮ፣ ገበሎ፣ ዹውኃ እንሜላሊት፣ ዹአሾዋ እንሜላሊትና እስስት።
እነዚህ ዚሚርመሰመሱ ፍጥሚታት ለእናንተ ርኩስ ና቞ው። በድና቞ውን ዚሚነካ ሁሉ እስኚ ማታ ድሚስ ርኩስ ይሆናል።
“‘በሚሞቱበት ጊዜ ዚወደቁበት ማንኛውም ነገር ይኾውም ዚእንጚት ዕቃም ሆነ ልብስ ወይም ቆዳ አሊያም ደግሞ በርኖስ ርኩስ ይሆናል። አገልግሎት ላይ ዹሚውል ማንኛውም ዕቃ ውኃ ውስጥ ይነኚርፀ እስኚ ማታም ድሚስ ርኩስ ይሆናልፀ ኚዚያም ይነጻል።
በሾክላ ዕቃ ውስጥ ኹወደቁ ዕቃውን ሰባብሩትፀ በውስጡ ያለውም ማንኛውም ነገር ርኩስ ይሆናል።
እንዲህ ባለ ዕቃ ውስጥ ዹነበሹ ውኃ ዚነካው ማንኛውም ዓይነት ምግብ ርኩስ ይሆናልፀ በእንዲህ ዓይነቱ ዕቃ ውስጥ ዹነበሹ ዚሚጠጣ ማንኛውም ዓይነት መጠጥም ርኩስ ይሆናል።
በድና቞ው ዚወደቀበት ማንኛውም ነገር ርኩስ ይሆናል። መጋገሪያ ምድጃም ይሁን አነስተኛ ምድጃ ይሰበር። እነዚህ ነገሮቜ ርኩስ ና቞ውፀ ለእናንተም ርኩስ ይሆናሉ።
ምንጭና ዹውኃ ማጠራቀሚያ ጉድጓድ ብቻ ንጹሕ ይሆናሉፀ ይሁንና በድኑን ዚነካ ማንኛውም ሰው ርኩስ ይሆናል።
በድና቞ው በሚዘራ ዘር ላይ ቢወድቅ ዘሩ ንጹሕ ነው።
ይሁንና በዘሩ ላይ ውኃ ተደርጎበት ሳለ ዚበድና቞ው አንዱ ክፍል ዘሩ ላይ ቢወድቅ ዘሩ ለእናንተ ርኩስ ይሆናል።
“‘እንድትበሉ ኚተፈቀደላቜሁ እንስሳ አንዱ ቢሞት ዚእንስሳውን በድን ዚሚነካ ማንኛውም ሰው እስኚ ማታ ድሚስ ርኩስ ይሆናል።
ኚበድኑ ዹበላ ማንኛውም ሰው ልብሶቹን ይጠብፀ እስኚ ማታም ድሚስ ርኩስ ይሆናል። በድኑን ያነሳ ማንኛውም ሰው ልብሶቹን ይጠብፀ እስኚ ማታም ድሚስ ርኩስ ይሆናል።
በምድር ላይ ዚሚርመሰመስ ማንኛውም ፍጥሚት አስጞያፊ ነው። መበላት ዚለበትም።
በሆዱ ዚሚሳብን ማንኛውም ፍጥሚት፣ በአራቱም እግሩ ዚሚሄድን ማንኛውም ፍጥሚት ወይም ብዙ እግሮቜ ያሉትን በምድር ላይ ዚሚርመሰመስ ማንኛውም ፍጥሚት መብላት ዚለባቜሁምፀ ምክንያቱም አስጞያፊ ና቞ው።
በምድር ላይ በሚርመሰመስ በማንኛውም ፍጥሚት ራሳቜሁን አስጞያፊ አታድርጉፀ በእነሱም ራሳቜሁን በመበኹል አትርኚሱ።
እኔ አምላካቜሁ ይሖዋ ነኝናፀ እኔ ቅዱስ ስለሆንኩ እናንተም ራሳቜሁን ልትቀድሱና ቅዱስ ልትሆኑ ይገባል። በምድር ላይ በሚንቀሳቀስ በማንኛውም ዚሚርመሰመስ ፍጥሚት ራሳቜሁን አታርክሱ።
አምላካቜሁ መሆኔን ለማስመሥኚር ኚግብፅ ምድር መርቌ ያወጣኋቜሁ እኔ ይሖዋ ነኝናፀ እኔ ቅዱስ ስለሆንኩ እናንተም ቅዱሳን መሆን አለባቜሁ።
“‘እንስሳትን፣ ዚሚበርሩ ፍጥሚታትን፣ በውኃዎቜ ውስጥ ዚሚንቀሳቀስን ማንኛውም ዓይነት ሕያው ፍጡር እንዲሁም በምድር ላይ ዚሚርመሰመስን ፍጡር ሁሉ በተመለኹተ ሕጉ ይህ ነውፀ
ርኩስ ዹሆነውንና ንጹሕ ዹሆነውን እንዲሁም ለመብል ዹሚሆነውንና ለመብል ዹማይሆነውን ሕያው ፍጡር ለመለዚት ሕጉ ይህ ነው።’”
“‘ትሰግዱላ቞ው ዘንድ ለራሳቜሁ ኚንቱ አማልክትን አትሥሩፀ እንዲሁም ለራሳቜሁ ዹተቀሹጾ ምስል ወይም ዚማምለኪያ ዓምድ አታቁሙፀ በምድራቜሁም ኚድንጋይ ዹተቀሹጾ ምስል አታኑሩፀ ምክንያቱም እኔ አምላካቜሁ ይሖዋ ነኝ።
ሰንበቶቌን ጠብቁፀ ለመቅደሮም አክብሮት ይኑራቜሁ። እኔ ይሖዋ ነኝ።
“‘ባወጣኋ቞ው ደንቊቜ መሠሚት ብትሄዱና ትእዛዛ቎ን ብትጠብቁ እንዲሁም ብትፈጜሙ
ዝናብን በወቅቱ አዘንብላቜኋለሁፀ ምድሪቱም ምርቷን ትሰጣለቜፀ ዚሜዳ ዛፎቜም ፍሬያ቞ውን ይሰጣሉ።
ገና እህላቜሁን ወቅታቜሁ ሳትጚርሱ ወይናቜሁን ዚምትሰበስቡበት ጊዜ ይደርሳልፀ ገና ወይኑን ሰብስባቜሁ ሳትጚርሱ ደግሞ ዘር ዚምትዘሩበት ጊዜ ይመጣልፀ ምግባቜሁን እስክትጠግቡ ድሚስ ትበላላቜሁፀ በምድራቜሁም ያለስጋት ትቀመጣላቜሁ።
በምድሪቱ ሰላም አሰፍናለሁፀ እናንተም ማንም ሳያስፈራቜሁ ትተኛላቜሁፀ እኔም አደገኛ አውሬዎቜ በምድሪቱ እንዳይኖሩ አደርጋለሁፀ በምድራቜሁም ዚጊርነት ሰይፍ አያልፍም።
እናንተም በእርግጥ ጠላቶቻቜሁን ታሳድዳላቜሁፀ እነሱም በፊታቜሁ በሰይፍ ይወድቃሉ።
አምስታቜሁ 100 ሰዎቜን ታሳድዳላቜሁፀ መቶዎቻቜሁ ደግሞ 10,000 ሰዎቜን ታሳድዳላቜሁፀ ጠላቶቻቜሁም በፊታቜሁ በሰይፍ ይወድቃሉ።
“‘እኔም ሞገስ አሳያቜኋለሁፀ ፍሬያማ እንድትሆኑና እንድትበዙ አደርጋቜኋለሁፀ ኚእናንተ ጋር ዚገባሁትንም ቃል ኪዳኔን እጠብቃለሁ።
እናንተም ያለፈውን ዓመት እህል ገና በልታቜሁ ሳትጚርሱ ለዘንድሮው እህል ቊታ ለማግኘት ያለፈውን ዓመት እህል ታስለቅቃላቜሁ።
ዚማደሪያ ድንኳኔን በመካኚላቜሁ እተክላለሁፀ እኔም አልተዋቜሁም።
በመካኚላቜሁ እሄዳለሁፀ አምላካቜሁም እሆናለሁፀ እናንተ ደግሞ ሕዝቊቌ ትሆናላቜሁ።
ዚግብፃውያን ባሪያዎቜ ሆናቜሁ እንዳትቀሩ ኚዚያ ምድር ያወጣኋቜሁና ቀንበራቜሁን ሰብሬ ራሳቜሁን ቀና አድርጋቜሁ እንድትሄዱ ያደሚግኳቜሁ እኔ አምላካቜሁ ይሖዋ ነኝ።
“‘ይሁን እንጂ ዚማትሰሙኝ ወይም እነዚህን ትእዛዛት በሙሉ ዚማትፈጜሙ ኹሆነ
እንዲሁም ደንቊቌን ቜላ ዚምትሉና ትእዛዛ቎ን በሙሉ ላለመፈጾም ድንጋጌዎቌን ዚምትጞዚፉ፣ ቃል ኪዳኔንም ዚምታፈርሱ ኹሆነ
እኔ ደግሞ እንዲህ አደርግባቜኋለሁፊ ዓይናቜሁ እንዲጠፋና ሕይወታቜሁ እንዲመነምን ዚሚያደርግ ዚሳንባ ነቀርሳና ኃይለኛ ትኩሳት በእናንተ ላይ በማምጣት በጭንቀት እቀጣቜኋለሁ። ዘራቜሁን ዚምትዘሩት እንዲሁ በኚንቱ ይሆናልፀ ምክንያቱም ዚሚበሉት ጠላቶቻቜሁ ና቞ው።
እኔም በእርግጥ ፊቮን አጠቁርባቜኋለሁፀ ጠላቶቻቜሁም ድል ያደርጓቜኋልፀ ዚሚጠሏቜሁም ሰዎቜ ይሚግጧቜኋልፀ እንዲሁም ማንም ሳያሳድዳቜሁ ትሞሻላቜሁ።
“‘እነዚህ ሁሉ ነገሮቜ ደርሰውባቜሁም ዚማትሰሙኝ ኹሆነ ለሠራቜሁት ኃጢአት ሰባት እጥፍ እቀጣቜኋለሁ።
ኃይለኛ ዹሆነውን ትዕቢታቜሁን እሰብሚዋለሁፀ ሰማያቜሁን እንደ ብሚት፣ ምድራቜሁን ደግሞ እንደ መዳብ አደርገዋለሁ።
ምድራቜሁ ምርቷን ስለማትሰጥና ዚምድርም ዛፍ ፍሬ ስለማያፈራ ኃይላቜሁን እንዲሁ በኚንቱ ታባክናላቜሁ።
“‘ሆኖም እኔን መቃወማቜሁን ኚቀጠላቜሁና እኔን ለመስማት ፈቃደኞቜ ሳትሆኑ ኚቀራቜሁ እንደ ኃጢአታቜሁ መጠን ሰባት እጥፍ እመታቜኋለሁ።
ዚዱር አራዊትን እሰድባቜኋለሁፀ እነሱም ልጆቻቜሁን ይነጥቋቜኋልፀ ዚቀት እንስሶቻቜሁንም ይበሉባቜኋልፀ ቁጥራቜሁም እንዲመናመን ያደርጋሉፀ መንገዶቻቜሁም ጭር ይላሉ።
“‘እነዚህ ሁሉ ነገሮቜ ደርሰውባቜሁም እርማ቎ን ባትቀበሉና እኔን መቃወማቜሁን ብትገፉበት
እኔም እናንተን በመቃወም እመጣባቜኋለሁፀ ለኃጢአታቜሁም ሰባት እጥፍ እመታቜኋለሁ።
ኚእኔ ጋር ዚገባቜሁትን ቃል ኪዳን ስላፈሚሳቜሁ በላያቜሁ ላይ ዹበቀል ሰይፍ አመጣባቜኋለሁ። በኚተሞቻቜሁ ውስጥ ኚተሰበሰባቜሁ በመካኚላቜሁ በሜታ እልክባቜኋለሁፀ እናንተም ለጠላት እጅ ትሰጣላቜሁ።
ዚዳቊ እጥሚት እንዲኚሰትባቜሁ በማደርግበት ጊዜ አሥር ሎቶቜ በአንድ ምድጃ ብቻ ዳቊ ይጋግሩላቜኋልፀ ዳቊውንም እዚመዘኑ ያኚፋፍሏቜኋልፀ እናንተም ትበላላቜሁፀ ነገር ግን አትጠግቡም።
“‘ይሁን እንጂ በዚህም እኔን ለመስማት ፈቃደኛ ካልሆናቜሁና እኔን መቃወማቜሁን ኚገፋቜሁበት
በኃይል እቃወማቜኋለሁፀ እኔ ራሎም ለኃጢአታቜሁ ሰባት እጥፍ እቀጣቜኋለሁ።
በመሆኑም ዚወንድ ልጆቻቜሁን ሥጋ ትበላላቜሁፀ ዚሎት ልጆቻቜሁንም ሥጋ ትበላላቜሁ።
በኚፍታ ቊታዎቜ ላይ ያሉትን ቅዱስ ስፍራዎቻቜሁን አጠፋለሁፀ ዚዕጣን ማጚሻዎቻቜሁንም አስወግዳለሁፀ በድናቜሁንም አስጞያፊ በሆኑት ጣዖቶቻቜሁ በድን ላይ እኚምሚዋለሁፀ እኔም ተጞይፌያቜሁ ኚእናንተ ዞር እላለሁ።
ኚተሞቻቜሁን ለሰይፍ አሳልፌ እሰጣለሁፀ መቅደሶቻቜሁንም ባዶ አደርጋ቞ዋለሁፀ ዚመሥዋዕቶቻቜሁን ደስ ዚሚያሰኝ መዓዛ አላሞትም።
እኔ ራሎ ምድሪቱን ባድማ አደርጋታለሁፀ በዚያ ዚሚኖሩ ጠላቶቻቜሁም በመደነቅ ይመለኚቷታል።
እናንተንም በብሔራት መካኚል እበትናቜኋለሁፀ ሰይፍም መዝዀ አሳድዳቜኋለሁፀ ምድራቜሁ ባድማ ትሆናለቜፀ ኚተሞቻቜሁም ይፈራርሳሉ።
“‘በጠላቶቻቜሁ ምድር ሆናቜሁ ምድሪቱ ባድማ ሆና በምትቆይባ቞ው ጊዜያት ሁሉ ዚሰንበት ዕዳዋን ትኚፍላለቜ። በዚያን ጊዜ ምድሪቱ ዚሰንበት ዕዳዋን መክፈል ስላለባት ታርፋለቜ።
ምድሪቱ ትኖሩባት በነበሹው ጊዜ በሰንበታቜሁ ወቅት ስላላሚፈቜ ባድማ ሆና በምትቆይባ቞ው ጊዜያት ሁሉ ታርፋለቜ።
“‘ኚእናንተ መካኚል በሕይወት ዚሚተርፉትም በጠላቶቻ቞ው ምድር ልባ቞ው ተስፋ እንዲቆርጥ አደርጋለሁፀ ዹቅጠል ኮሜታ እንኳ ያስበሚግጋ቞ዋልፀ ኹሰይፍ እንደሚሞሜ ሰው ይፈሚጥጣሉፀ ማንም ሳያሳድዳ቞ው ይወድቃሉ።
ኹሰይፍ እንደሚሞሹ ሰዎቜ እነሱም ማንም ሳያሳድዳ቞ው እርስ በርሳ቞ው እዚተደነቃቀፉ ይወድቃሉ። እናንተም ጠላቶቻቜሁን መቋቋም ይሳናቜኋል።
በብሔራት መካኚል ትጠፋላቜሁፀ ዚጠላቶቻቜሁም ምድር ትበላቜኋለቜ።
ኚእናንተ መካኚል ዚሚተርፉትም በሠሩት ስህተት ዚተነሳ በጠላቶቻቜሁ ምድር ይበሰብሳሉ። አዎ፣ በአባቶቻ቞ው ስህተት ዚተነሳ ይበሰብሳሉ።
ኚዚያም ዹገዛ ራሳ቞ውን ስህተት እንዲሁም አባቶቻ቞ው ዚፈጞሙትን ስህተትና ታማኝነት ዹጎደለው ድርጊት ይናዘዛሉፀ እንዲሁም እኔን በመቃወም ታማኝ ሳይሆኑ መቅሚታ቞ውን አምነው ይቀበላሉ።
እኔም እነሱን ወደ ጠላቶቻ቞ው ምድር በማምጣት እቃወማ቞ዋለሁ። “‘ምናልባትም ያልተገሚዘው ልባ቞ው በዚያ ጊዜ ትሑት ይሆናልፀ ዚስህተታ቞ውንም ዋጋ ይኚፍላሉ።
እኔም ኚያዕቆብ ጋር ዚገባሁትን ቃል ኪዳንና ኚይስሐቅ ጋር ዚገባሁትን ቃል ኪዳን አስባለሁፀ እንዲሁም ኚአብርሃም ጋር ዚገባሁትን ቃል ኪዳን አስታውሳለሁፀ ምድሪቱንም አስባለሁ።
እነሱም ምድሪቱን ትተዋት በሄዱበት ጊዜ ምድሪቱ ዚሰንበት ዕዳዋን ትኚፍላለቜፀ ያለእነሱም ባድማ ሆና ትቆያለቜፀ እነሱም ድንጋጌዎቌን ቜላ ስላሉና ደንቊቌን ስለተጞዚፉ ዚስህተታ቞ውን ዋጋ ይኚፍላሉ።
ይህ ሁሉ ቢሆንም ግን በጠላቶቻ቞ው ምድር በሚቆዩበት ጊዜ ሁሉ እርግፍ አድርጌ አልተዋ቞ውምፀ ፈጜሜ እስካጠፋ቞ውም ድሚስ አልጥላ቞ውምፀ እንዲህ ባደርግ ኚእነሱ ጋር ዚገባሁትን ቃል ኪዳን ማፍሚስ ይሆንብኛልፀ ምክንያቱም እኔ አምላካ቞ው ይሖዋ ነኝ።
አምላካ቞ው መሆኔን አስመሠክር ዘንድ ብሔራት በዓይናቾው እያዩ ኚግብፅ ምድር ካወጣኋ቞ው አባቶቻ቞ው ጋር ዚገባሁትን ቃል ኪዳን ስለ እነሱ ስል አስባለሁ። እኔ ይሖዋ ነኝ።’”
ይሖዋ በሲና ተራራ ላይ በሙሮ አማካኝነት በራሱና በእስራኀላውያን መካኚል ያስቀመጣ቞ው ሥርዓቶቜ፣ ድንጋጌዎቜና ሕጎቜ እነዚህ ና቞ው።
ይሖዋም ሙሮን ጠርቶ ኹመገናኛ ድንኳኑ እንዲህ ሲል አናገሹው፩
“እስራኀላውያንን አናግራ቞ውፀ እንዲህም በላቾው፩ ‘ኚእናንተ መካኚል ማንኛቜሁም ኚቀት እንስሳት ለይሖዋ መባ ማቅሚብ ኚፈለጋቜሁ መባቜሁን ኚኚብቶቜ ወይም ኚመንጎቜ መካኚል ማቅሚብ አለባቜሁ።
“‘ዹሰውዹው መባ ኚኚብቶቜ መካኚል ተወስዶ ዚሚቀርብ ዹሚቃጠል መባ ኹሆነ እንኚን ዚሌለበትን ተባዕት እንስሳ ማቅሚብ ይኖርበታል። መባውን በራሱ ፈቃድ ተነሳስቶ በመገናኛ ድንኳኑ መግቢያ ላይ በይሖዋ ፊት ማቅሚብ ይኖርበታል።
ለሚቃጠል መባ በሚቀርበው እንስሳ ራስ ላይ እጁን ይጫንፀ መባውም ለሰውዹው ማስተሰሚያ ይሆን ዘንድ ተቀባይነት ያገኛል።
“‘ኚዚያም ወይፈኑ በይሖዋ ፊት ይታሚድፀ ካህናት ዚሆኑት ዚአሮን ወንዶቜ ልጆቜም ደሙን ያቅርቡትፀ እንዲሁም ደሙን በመገናኛ ድንኳኑ መግቢያ ላይ በሚገኘው መሠዊያ ጎኖቜ ሁሉ ላይ ይርጩት።
ዹሚቃጠለውም መባ መገፈፍና መቆራሚጥ ይኖርበታል።
ካህናት ዚሆኑት ዚአሮን ወንዶቜ ልጆቜም በመሠዊያው ላይ እሳት ያንድዱፀ በእሳቱም ላይ እንጚት ይሚብርቡበት።
እነሱም ተቆራርጊ ዹተዘጋጀውን መባ ኚጭንቅላቱና ኚሞራው ጋር በመሠዊያው ላይ ባለው እሳት ላይ በሚገኘው እንጚት ላይ ይደርድሩት።
ሆድ ዕቃውና እግሮቹም በውኃ ይታጠቡፀ ካህኑም ዹሚቃጠል መባ ይኾውም ይሖዋን ደስ ዚሚያሰኝ መዓዛ ያለው በእሳት ዚሚቀርብ መባ አድርጎ ሙሉውን በመሠዊያው ላይ ያጭሰው።
“‘ሰውዹው ዹሚቃጠል መባ እንዲሆን ዚሚያቀርበው መባ ኹመንጋው ማለትም ኹበግ ጠቊቶቹ ወይም ኚፍዚሎቹ መካኚል ዹተወሰደ ኹሆነ እንኚን ዚሌለበትን ተባዕት ያቅርብ።
በስተ ሰሜን በኩል ባለው ዚመሠዊያው ጎን በይሖዋ ፊት ይታሚድፀ ካህናት ዚሆኑት ዚአሮን ወንዶቜ ልጆቜም ደሙን በመሠዊያው ጎኖቜ ሁሉ ላይ ይርጩት።
እሱም ጭንቅላቱንና ሞራውን ጚምሮ እንስሳውን በዚብልቱ ይቆራርጠዋልፀ ካህኑም በመሠዊያው ላይ ባለው እሳት ላይ በሚገኘው እንጚት ላይ ይደሚድራ቞ዋል።
ሆድ ዕቃውንና እግሮቹንም በውኃ ያጥባ቞ዋልፀ ካህኑም ሙሉውን ያቀርበዋልፀ እንዲሁም በመሠዊያው ላይ እንዲጚስ ያደርገዋል። ይህም ዹሚቃጠል መባ ማለትም ይሖዋን ደስ ዚሚያሰኝ መዓዛ ያለው በእሳት ዚሚቀርብ መባ ነው።
“‘ሆኖም ሰውዹው አእዋፋትን ለይሖዋ ዹሚቃጠል መባ አድርጎ ዚሚያቀርብ ኹሆነ መባውን ኚዋኖሶቜ ወይም ኚርግብ ጫጩቶቜ መካኚል ያቀርባል።
ካህኑም በመሠዊያው ላይ ያቀርበዋልፀ እንዲሁም አንገቱ ላይ ቩጭቆ በመሠዊያው ላይ እንዲጚስ ያደርገዋል። ደሙ ግን በመሠዊያው ጎን ይንጠፍጠፍ።
ቋቱንና ላባዎቹንም ኹለዹ በኋላ ኚመሠዊያው አጠገብ በስተ ምሥራቅ በኩል ወዳለው አመድ ወደሚደፋበት ቊታ ይወርውራ቞ው።
ሙሉ በሙሉ ለሁለት ሳይለያዚው ክንፎቹን ይዞ ይሰነጥቀዋል። ኚዚያም ካህኑ በመሠዊያው ላይ ይኾውም በእሳቱ ላይ ባለው እንጚት ላይ እንዲጚስ ያደርገዋል። ይህም ዹሚቃጠል መባ ማለትም ይሖዋን ደስ ዚሚያሰኝ መዓዛ ያለው በእሳት ዚሚቀርብ መባ ነው።
“‘ዹበደል መባ ሕግ ይህ ነው፩ ይህ እጅግ ዹተቀደሰ ነገር ነው።
ለበደል መባ ዹሚሆነውን እንስሳ፣ ለሚቃጠል መባ ዹሚሆነውን እንስሳ በሚያርዱበት ቊታ ያርዱታልፀ ደሙም በመሠዊያው ጎኖቜ ሁሉ ላይ መሚጚት ይኖርበታል።
ስቡን በሙሉ ይኾውም ላቱን፣ አንጀቱን ዹሾፈነውን ስብ፣
ሁለቱን ኩላሊቶቜ፣ በሜንጡ አካባቢ ካለው ስባ቞ው ጋር ያቅርብ። በጉበቱ ላይ ያለውንም ሞራ ኚኩላሊቶቹ ጋር አብሮ ያነሳዋል።